Alisher Vahobov

Vahobov Alisher Vosiqovich (1963-yilda tugʻilgan) — professor, iqtisod fanlari nomzodi. 2014-yil 14-apreldan 2016-yil 16-sentabrgacha Oʻzbekiston Respublikasi Oliy va oʻrta maxsus taʼlim vaziri lavozimida faoliyat olib brogan. 
2014-yildan Oʻzbekiston Respublikasi Vazirlar Mahkamasi aʼzosi. 
Vazirlikning umumiy faoliyatiga, oliy va o‘rta maxsus, kasb-hunar ta’limi tizimiga rahbarlik qilish, O‘zbekiston Respublikasi Oliy va o‘rta maxsus, kasb-hunar ta’limini rivojlantirish hamda kadrlar masalalari markazi faoliyatini muvofiqlashtirish uning vazifalariga kiradi.

 Biografiyasi 

	1963-yilda O‘zbekiston Respublikasida tug‘ilgan. 
	1986-yilda Toshkent Davlat universiteti (hozirgi O‘zbekiston Milliy universiteti)ning siyosiy iqtisod fakultetini tamomlagan.

 Faoliyati 
	1991-yilda ,,Qishloq joylarda ijtimoiy muammolarni hal etishda nomoddiy jamg‘armalarning o‘rni” mavzusida nomzodlik dissertatsiyasini himoya qilgan.

	2001-yilda – ,,Bozor munosabatlari sharoitida diversifikatsiyalangan iqtisodiyot” mavzusida doktorlik dissertatsiyasini himoya qilgan.

	Mehnat faoliyatini 1986-yilda Toshkent xalq xo‘jaligi universitetining ,,Iqtisodiyot nazariyasi” kafedrasi o‘qituvchisi sifatida boshlagan.

	1991-1998-yillarda Toshkent moliya institutining ,,Iqtisodiyot nazariyasi” kafedrasida katta o‘qituvchi, so‘ngra dotsent bo‘lib ishlagan.

	1998-yilda Toshkent moliya instituti qoshidagi Soliq o‘quv markazining ,,Iqtisodiyot nazariyasi” kafedrasi mudiri lavozimiga tayinlangan.

	1999-2002-yillarda Toshkent moliya instituti Moliya-iqtisod fakulteti dekani;.

	2002-2005-yillarda Toshkent moliya institutining o‘quv ishlari bo‘yicha prorektori;

	2005-2012-yillarda Toshkent moliya instituti rektori;

	2012-2014-yillarda Toshkent davlat iqtisodiyot universiteti rektori lavozimida ishlagan.

O‘zbekiston Respublikasi Prezidentining 2014-yil 14-apreldagi farmoni bilan A.V.Vahobov O‘zbekiston Respublikasi Oliy va o‘rta maxsus ta’lim vaziri etib tayinlangan.

 Manbalar 

 Adabiyotlar 
 Персональный состав Кабинета Министров
 Официальный сайт Министерство высшего и среднего специального образования Республики Узбекистан
 Новый состав правительства утвержден Президентом
  Министерство высшего и среднего специального образования Республики Узбекистан

Turkum:Oʻzbekiston Milliy universiteti bitiruvchilari